अपने क्षेत्र की भव्यता और ऐतिहासिकता को अपने में समाहित किये लंका मीनार आज रखरखाव के अभाव में लगातार क्षरण का शिकार हो रही है। लंकेश के नाम से प्रसिद्द मथुरा प्रसाद निगम के परिवार ने इस मीनार के रखरखाव हेतु सरकार से अपील की है। डेढ़ सौ वर्षों से अधिक की विशाल परम्परा को अपने में संजोये इस मीनार को संरक्षित-सुरक्षित रखना स्थानीय निवासियों और प्रशासन की भी जिम्मेवारी है, जिससे आने वाली पीढ़ी अपने क्षेत्र के इतिहास से परिचित हो सके।